อาทิตย์ ตั้งวิบูลย์พาณิชย์

อาทิตย์ ตั้งวิบูลย์พาณิชย์ (เกิด 23 กันยายน พ.ศ. 2533) ชื่อเล่น แบงค์ เป็นนักแสดงและนายแบบชาวไทย เริ่มเข้าสู่วงการบันเทิงจากเวทีการประกวด The IDol Project 1 เป็นหนึ่งในผู้เข้ารอบ 10 คนสุดท้ายและได้รับโอกาสร่วมแสดงภาพยนตร์เรื่อง วงจรปิด และ คน-โลก-จิต อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ เป็นที่รู้จักกันในบทบาท "เพรียว" จากเรื่อง เลื่อมสลับลาย ละครเรื่องแรกที่เล่นกับทางช่อง7 และบทบาทที่ทำให้เป็นที่รู้จักมากขึ้นคือบท "ทันพันธุ์ จิตรการ" จากละครเรื่อง ขมิ้นกับปูน และบทบาท "รัชดา" ในละครรีเมคยอดนิยมเรื่อง ระบำมาร และ "หงส์เหนือมังกร" และผลงานอื่น ๆ เป็นต้น
ประวัติ.
อาทิตย์เกิดที่อำเภอบ้านโป่ง จังหวัดราชบุรีเป็นนักแสดงนายแบบชาวไทย เป็นบุตรคนที่สามของครอบครัว บิดาชื่อ นายสถาพร ตั้งวิบูลย์พาณิชย์ มารดาชื่อ นางสายสุณีย์ โคว์อารีย์ บิดาและมารดาเป็นคนเชื้อชาติไทย สัญชาติไทย นับถือศาสนาพุทธ โดยมีพี่สาวสองคนและน้องสาวหนึ่งคน เกิดที่จังหวัดราชบุรี อาทิตย์จบการศึกษาระดับประถมศึกษาที่โรงเรียนธีรศาสตร์และมัธยมศึกษาที่โรงเรียนทิวไผ่งาม ภายหลังอาทิตย์สำเร็จการศึกษาระดับปริญญาตรีคณะนิเทศศาสตร์ มหาวิทยาลัยรังสิต เคยคบหาดูใจ กับ สกุล กัญญาภัค
การทำงาน.
อาทิตย์ เริ่มเข้าวงการบันเทิงจากเวทีการประกวด The i dol project 1 เขาเป็นหนึ่งในผู้ผ่านเข้ารอบคัดเลือก 10 คนสุดท้าย มีชื่อเสียงจากการแสดงภาพยนตร์เรื่อง "วงจรปิด" และ "คน-โลก-จิต" เมื่อในปี 2555
เมื่อในปี 2555 อาทิตย์ได้ลงนามสัญญาเป็นนักแสดงในสังกัดช่อง 3 ร่วมกับบรอดคาซท์ ไทย เทเลวิชั่นโดยผู้ผลิต หน่อง อรุโณชา ภาณุพันธ์ ต่อมาอาทิตย์มีชื่อเสียงจากแสดงละครเรื่องแรกในละครรีเมคยอดนิยมเรื่อง "แรงเงา" ในบทบาท "หมอบี" เป็นต้น
เมื่อในปี 2557 อาทิตย์ได้พลิกบทบาทเล่นบทร้ายเป็นละครเรื่องแรกจากละครเรื่อง "คิวบิก" ในบทบาท "หลิน เฟ่ยอิง" ในสาขานักแสดงดาวรุ่งชายได้รับเสนอชื่อเข้าชิงในรางวัลสยามดารา สตาร์ส อวอร์ดส์ 2014
เมื่อในปี 2558 อาทิตย์ได้รับโอกาสร่วมแสดงละครเรื่อง "สุดแค้นแสนรัก" ในบทบาท "ลือชัย" เป็นเรื่องสุดท้ายและในภายหลังอาทิตย์ได้สิ้นสุดสัญญาในการเป็นนักแสดงในสังกัดช่อง 3และร่วมกับบรอดคาซท์ ไทย เทเลวิชั่นเป็นต้น
เมื่อในเวลาต่อมาอาทิตย์ได้ลงนามสัญญาเป็นนักแสดงในสังกัดช่อง 7 เอชดีในระยะเวลา 5 ปี มีชื่อเสียงจากละครรีเมคยอดนิยมเรื่อง "เลื่อมสลับลาย" ในบทบาท "เพรียว" ในสาขาดาราสีสันที่สุดแห่งปี 2015 ได้รับเสนอชื่อเข้าชิงในรางวัลดาราเดลี่ เดอะ เกรท อวอร์ดส์ ครั้งที่ 5
เมื่อในปี พ.ศ. 2559 อาทิตย์ได้รับโอกาสแสดงละครรีเมคยอดนิยมเรื่อง "ขมิ้นกับปูน" ในบทบาท "ทันพันธุ์" แสดงคู่กับ มุกดา นรินทร์รักษ์ และในช่วงเวลาต่อมาอาทิตย์มีชื่อจากละครเรื่อง "พันธกานต์รัก" แสดงคู่กับ มุกดา นรินทร์รักษ์ อีกครั้งในครบรอบ 2 ปี ในบทบาทแสดงนำละครแนวคอมเมดี้เต็มตัวครั้งแรกในละครเรื่อง "พันธกานต์รัก" ซึ่งตอนจบมีอันดับความนิยมสูงสุดแห่งปี 2561 เรตติ้งสูงสุด 7.7 จากผลงานเด่นในช่วง 2 - 3 ปีดังกล่าวทำอาทิตย์ได้รับโอกาสเป็นพรีเซนเตอร์ "7 สีปั้นรักให้โลก" ร่วมกันรณรงค์ช่วยกันปิดไฟ 1 ชั่วโมง ร่วมกับนักแสดงยุคใหม่ในยุคช่อง 7 เอชดีต่อมาอาทิตย์เป็นพระเอกละครหลังข่าวแนวหน้าคนหนึ่งในสังกัดช่อง 7 เอชดีในยุคปัจจุบัน
ในปี 2561 อาทิตย์มีผลงานละครรีเมคยอดนิยมในเรื่อง "ระบำมาร" ในบทบาท "รัชดา" แสดงคู่กับ ทัศนียา การสมนุช เป็นเรื่องราวเกี่ยวกับวัฏจักรความแค้นในกิเลสตัณหาเป็นละครแนวสะท้อนครอบครัวและได้กระแสตอบรับที่ดีเรตติ้งตอน 6.8
ในปี 2564 อาทิตย์มีผลงานละครยอดนิยมเป็นละครแนวแอ็คชั่นในละครเรื่อง "คทาสิงห์" ในบทบาท "ไตร" และ "ชัยยะ" แสดงคู่กับ เกศรินทร์ น้อยผึ้ง เป็นเรื่องราวเกี่ยวกับย้อนอดีตในตำนานศักดิ์สิทธิ์ในอดีตชาติผจญภัยในขณะที่กำลังออกอากาศได้รับกระแสที่ดี และเป็นละครแอ็คชั่นที่สนุกครบรส
ในปี 2565 แบงค์ได้ออกจากการเป็นนักแสดงช่อง 7 มาเป็นนักแสดงอิสระหลังอยู่มา 7 ปีโดยละครเรื่องสุดท้ายที่แบงค์แสดงให้กับทางช่อง 7 ไว้คือละครเรื่องรักในรอยลวง แสดงคู่กับ แอนน่า กลึคส์
ผลงาน.
พิธีกร.
ออนไลน์